**Mentori együttműködési nyilatkozatok és hozzájárulások**

Alulírott……………………………………, mint az Útravaló Ösztöndíjprogramról szóló 152/2005. (VIII.2.) Korm. rendeletben (a továbbiakban: Rendelet) meghatározott **Útravaló Ösztöndíjprogram Út a középiskolába/Út a szakmához alprogram** keretében a 2017./2018. évben mentorként jelentkezés alapján mentori feladatot ellátó személy:

Hozzájárulok, hogy az Emberi Erőforrás Támogatáskezelő Útravaló Programiroda és a Klebelsberg Központ Projekt Főosztálya az „Ösztöndíj és mentorálási támogatás hátrányos helyzetű tanulóknak – Útravaló Ösztöndíjprogram” (EFOP-3.1.4-15-2015-00001 és VEKOP-7.3.1-17-2017-00001) projekt és a vonatkozó iratmegőrzési kötelezettség teljes időszaka alatt, kizárólag a projekt keretében, valamint a kapcsolódó szakmai szolgáltatások tekintetében az általam megadott személyes adataimat a hatályos jogszabályok figyelembevételével tárolhassa és kezelhesse. Továbbá hozzájárulok az adatok ellenőrzési célból történő továbbításához a projekt megvalósításához támogatást nyújtó Emberi Erőforrások Minisztériuma és a jogszabály által a hazai és uniós források felhasználásának ellenőrzésérre feljogosított személyek számára.

Hozzájárulok ahhoz, hogy a mentorváltás elbírálásának folyamatával, illetve a folyósítással kapcsolatos tevékenységekben részt vevő személy(ek) számára a feladat ellátásához szükséges személyes adatok átadásra kerüljenek.

Szándéknyilatkozatot teszek arra vonatkozóan, hogy az Útravaló Ösztöndíjprogram sikeres megvalósítása érdekében együttműködőm az ösztöndíjas tanulóval (tanulókkal), azok törvényes képviselőivel, és az Emberi Erőforrás Támogatáskezelő Útravaló Programirodával, valamint a Klebelsberg Központ Projekt Főosztályával.

Nyilatkozom arról, hogy részt veszek az Emberi Erőforrás Támogatáskezelő Útravaló Programiroda által szervezett mentorképzéseken, továbbképzéseken, műhelymunkákon, szupervíziókon, tanulóknak szervezett rendezvényeken, versenyeken és egyéb útravalós programokon.

Hozzájárulok ahhoz, hogy rólam az Útravaló Ösztöndíjprogramban történő részvételemmel összefüggésben hang- vagy képfelvétel kerüljön rögzítésre, amelye(ke)t az Emberi Erőforrás Támogatáskezelő Útravaló Programiroda és a Klebelsberg Központ Projekt Főosztálya a későbbiekben felhasználhat és nyilvánosságra hozhat további ellenszolgáltatás nélkül.

Hozzájárulok ahhoz, hogy a program értékelése, eredményességvizsgálata keretében felkérés esetén velem interjú készüljön.

Vállalom, hogy amennyiben a támogatásban részesítendő (nyertes) mentorált tanuló nem rendelkezik adóazonosító jellel, vagy további személyes alapdokumentummal, úgy segítséget nyújtok az érintett tanulónak, illetve szüleinek az iratok igénylése során.

Kijelentem, hogy az általam rögzítésre került és megadott adatok a valóságnak megfelelnek és helytállóak.

Kijelentem, hogy amennyiben az adatokban változás áll be, a **Klebelsberg Központ Projekt Főosztályát** az utravalo@kk.gov.hu e-mailen értesítem, és az UKIR felületen a változást a megadott formában jelzem.

Tudomásul veszem, hogy a regisztrált felhasználó névhez adott jelszó titokban tartása az én felelősségem, a felhasználónév, valamint a jelszó elvesztéséből, illetve annak jogosulatlan felhasználásából eredő károk tekintetében az Emberi Erőforrás Támogatáskezelő Útravaló Programirodát nem terheli felelősség.

Tudomásul veszem, hogy bármely pályázatkezelő felületen generált technikai hibákból eredő károkért az Emberi Erőforrás Támogatáskezelő Útravaló Programirodát és a Klebelsberg Központot felelősség nem terheli.

Tudomásul veszem, hogy az Emberi Erőforrás Támogatáskezelő Útravaló Programiroda és a Klebelsberg Központ Projekt Főosztálya a mentorváltással kapcsolatban, valamint a projekt keretében végzett szakmai feladataimmal kapcsolatban a hivatalos kommunikációt az általam megadott e-mail címen keresztül, valamit postai úton folytatja.

Kijelentem, hogy nincs esedékessé vált és meg nem fizetett, az adózás rendjéről szóló 2003. évi XCII. törvény 178.§-ának 20. pontjában meghatározott köztartozásom, ideértve az államháztartás alrendszereiből folyósított támogatásból eredő, esedékessé vált és meg nem fizetett tartozást is.

Tudomásul veszem, hogy lejárt esedékességű, meg nem fizetett köztartozás esetén a köztartozás megfizetéséig az ösztöndíj nem illet meg, az esedékes ösztöndíj folyósítása visszatartásra kerül.

Tudomásul veszem, hogy az ösztöndíjra jogosultak támogatásának, továbbá az egyéni fejlesztési tervben foglaltak megvalósításának, ellenőrzésének és a beszámolásnak kötelező általános feltételeit a mindenkori jelentkezési felhívás és annak mellékletei tartalmazzák.

Vállalom, hogy az Útravaló Ösztöndíjprogram megvalósítása során

* egyéni fejlesztési tervet készítek és legalább háromhavonta értékelem a tanuló haladását, fejlődését, illetve az ezeket hátráltató okokat,
* rendszeresen és személyes kapcsolatot tartok az általam mentorált tanulóval, ezen belül legalább heti 2 órában a mentorált tanuló felkészítésével foglalkozom a jelentkezési felhívásban leírtak szerint,
* rendszeresen személyesen kapcsolatot tartok az osztályfőnökkel, illetve szükség esetén a szaktanárokkal, szülőkkel, gondviselővel és a feladatellátási hely adminisztrátorával (FEHADMIN),
* családlátogatáson veszek részt,
* részt veszek azokon a rendezvényeken és képzéseken, amelyeket az Ösztöndíjprogram sikeres lebonyolítása érdekében szerveznek,
* egyéni előrehaladási naplót vezetek,
* évközi és év végi beszámolót készítek,
* a szükséges dokumentumokat az Emberi Erőforrás Támogatáskezelő Útravaló Programiroda által meghatározott elektronikus felületen naprakészen vezetem, a kiegészítő dokumentumokat a tanuló nevelési intézményében tárolom, az ellenőrzések, monitorozások, szaktanácsadás és szupervizori tevékenységek során rendelkezésre bocsátom.
* tudomásul veszem, hogy a tényleges mentorváltás hónapfordultával lép érvénybe,
* tudomásul veszem, hogy a korábbi mentorálás megszakításának időpontjában a Támogatói Okiratban foglaltak szerint a korábbi mentornak záró szakmai beszámolót kell készíteni, melyet átadás-átvételi dokumentum keretében ad át az új mentornak, ennek hiányában a mentorváltás nem formaszerű.

Tudomásul veszem, hogy az ösztöndíj kifizetése egy tanévre vonatkozóan a teljes tanévre 4 részletben történik, és a kifizetések feltétele a program által kötelezően előírt dokumentumoknak az Emberi Erőforrás Támogatáskezelő Útravaló Programiroda által meghatározott tartalommal és formában történő beadása/feltöltése és a dokumentumok elfogadásra kerülése.

Tudomásul veszem, hogy a mentor az ösztöndíjnak a jelentkezési felhívásban meghatározott részére akkor válik jogosulttá, ha az általa mentorált tanuló a tanévet sikeresen befejezte, továbbá a tanuló előző év végi tanulmányi átlagát a jelentkezési felhívásban meghatározott mértéket meghaladóan nem rontotta, és egy tanévben 10 óránál többet nem mulasztott igazolatlanul.

Tudomásul veszem, hogy a tanuló ösztöndíjának kifizethetősége az általam az UKIR felületen rögzített kiesési adatok alapján kerül kifizetésre.

Kijelentem, hogy a jelentkezési felhívásban foglaltakat megismertem.

**Jelen nyilatkozat elválaszthatatlan részét képzi a mentorváltási dokumentumok alapján kiállított mentori új Támogatói Okiratnak.**

Kelt: ……………………………, ………év ……………….hó……….nap

………………………………………….

 A mentor aláírása

**Kérem, hogy a formanyomtatványt, illetve a scannelt dokumentumokat, küldje be az** **utravalo@kk.gov.hu** **címre. A mentorváltás tényét és az alátámasztó dokumentumokat minden esetben az UKIR felületen a "Bejelentéseim" menüpont alatt szükséges rögzíteni a megküldéssel egyidejűleg.**